NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VII. volebné obdobie

Číslo: CRD-1015/2016

**131a**

# Spoločná správa

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 131) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona.

**I.**

Národná rada Slovenskej republiky uznesením zo 14. júna 2016 č. 113 sa uzniesla prerokovať vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov **(tlač 131)** v skrátenom legislatívnom konaní na 6. schôdzi Národnej rady Slovenskej republiky a ďalej uznesením číslo 116 z 15. júna 2016 sa uzniesla prerokovať ho v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre vzdelávanie, vedu, mládež a

šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Výbory prerokovali návrh zákona v lehote určenej uznesením Národnej rady Slovenskej republiky.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

K vládnemu návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov **(tlač 131)** zaujali **výbory** Národnej rady Slovenskej republiky tieto **stanoviská:**

**Ústavnoprávny výbor Národnej rady Slovenskej republiky** v uznesení č. 26 z 15. júna 2016,

**Výbor Národnej rady Slovenskej republiky pre financie a rozpočet** v uznesení č. 39 z 15. júna 2016,

**Výbor Národnej rady Slovenskej republiky pre sociálne veci v uznesení** č. 10 z 15. júna 2016  **zhodne odporúčajú** návrh zákona **schváliť.**

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 24 z 15. júna 2016 **odporúča** návrh zákona **schváliť s pozmeňujúcim návrhom** uvedeným v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplýva tento pozmeňujúci návrh:

V čl. I sa piaty bod rozdelí do bodov 5 a 6 tak, že prílohy č. 3, 4 a 5 budú zahrnuté v piatom bode, ktorého úvodná veta znie:

„5. Prílohy č. 3, 4 a 5 vrátane nadpisov znejú:“

a príloha č. 5a sa uvedie ako nový bod 6, ktorého úvodná veta znie:

„6. Za prílohu č. 5 sa vkladá príloha č. 5a, ktorá vrátane nadpisu znie:“.

Doterajší bod 6 sa označuje ako bod 7.

Navrhovaná  legislatívno-technická úprava v 5. bode je obdobná ako postup obsiahnutý v úvodnej vete  6. bodu tohto návrhu zákona. Podľa § 28 ods. 3 platného zákona č. 553/2003 Z. z. základná stupnica platových taríf uvedená v prílohe č. 3 a osobitné stupnice platových taríf uvedené v prílohách č. 4, 5 a 7 strácajú platnosť ustanovením zvýšených stupníc platových taríf podľa ods. 1 cit. zákona. Ako sa uvádza v dôvodovej správe k bodom 4 a 5 tohto návrhu zákona, vydaním nariadenia vlády Slovenskej republiky na príslušný rok strácajú stupnice platových taríf platnosť nie však samotné prílohy zákona č. 553/2003 Z. z. Citované prílohy č. 3, 4, 5 a 7 zákona č. 553/2003 Z. z. síce formálne existujú, no sú v súčasnosti obsolétne a v danom kalendárnom roku sa postupuje podľa súm obsiahnutých v nariadení vlády na príslušný rok (na rok 2015 ide o nariadenie vlády SR č. 432/2015 Z. z.). S ohľadom na uvedené odporúčame legislatívnu úpravu tak, aby sa rozdelil 5. bod na dva body (5 a 6) s tým, že v piatom bode budú obsiahnuté prílohy č. 3, 4 a 5 a v novom 6. bode sa uvedie vloženie novej prílohy č. 5a.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať

o uvedenom návrhu s odporúčaním ho **schváliť.**

**V.**

Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov **(tlač 131)** **schváliť v znení pozmeňujúceho návrhu** uvedeného v tejto správe.

Predmetná **spoločná správa** výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov **(tlač 131a)** bola **schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 15. júna 2016 č. 26.

Týmto uznesením výbor zároveň poveril spoločného spravodajcu **Ľubomíra Petráka**, aby na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru.

Bratislava jún 2016

**Ľubomír Petrák v. r.**

predseda

Výboru NR SR pre vzdelávanie, vedu, mládež a šport